Elektrik yükü
və elektrik sahəsi
Atmosferdə hər gün milyonlarla
ildırım çaxması baş verir.
İldırımlar bəzən yanğınlara
səbəb olur. Çöldəki elektrik və
rabitə xətlərini ildırım vurduqda
bu hadisə evdəki cihazların da
sıradan çıxmasına səbəb ola
bilər.
İldırımın çaxması təbiətdə baş verən elektrik
hadisələrindən biridir. Uzun müddət insanlar ildırım
çaxmasının səbəbini bilmirdilər. Elektrik hadisələrini
öyrənən ilk alimlərdən biri XVIII əsrdə yaşamış
Bencamin Franklin olmuşdur. O, ildırımın başvermə
səbəblərini öyrənmişvə binaları ildırımdan qorumaq
üçün ildırımötürən ixtira etmişdi.
1.
Elektrik hadisələrinə aid
başqa hansı nümunələri
göstərə bilərsiniz?
2.
Elektrik hadisələrini izah
etmək üçün hansı anlayışlar
bizə kömək edə bilər?
Bölmədə öyrənəcəksiniz

- Müsbət işarəli və mənfi işarəli olmaqla iki növ elektrik yükü var
- Cisimlər elektrik cəhətdən neytral və ya yüklənmiş ola bilər
- Cisimləri sürtərək və toxundurmadan elektrikləndirmək mümkündür
- Maddələr elektrik xassələrinə görə keçirici və dielektrik olur
- Cisimlərin elektrik yükünün olub-olmadığı elektroskopla müəyyən edilir
- Elektrik yükü olan cisimlər və zərrəciklər öz ətrafında elektrik sahəsi yaradır
- Elektrik qarşılıqlı təsiri elektrik sahəsi vasitəsilə ötürülür
- Elektrik sahəsi sahənin intensivliyi və qüvvə xətləri ilə xarakterizə olunur