II hissə
Lampanın parlaqlığı niyə dəyişdi?
Ləvazimat: iki ədəd qalvanik element, birləşdirici naqillər, açar, lampa, voltmetr.
İşin gedişi:
1. Cədvəli və sxemi dəftərinizdə çəkin.
Voltmetrin göstəricisi
1-ci ölçmə
2-ci ölçmə
2. Sxemə əsasən elektrik dövrəsini yığın.
3. Açarı qapayıb lampanın parlaqlığını müşahidə edin və voltmetrin göstəricisini qeyd edin.
4. Açarı açın və ikinci qalvanik elementi əvvəlki ilə ardıcıl birləşdirin.
5. Açarı yenidən qapayıb lampanın parlaqlığını müşahidə edin və voltmetrin göstəricisini təkrar qeyd edin.
Müzakirə :
1. Hansı halda lampa daha parlaq yandı?
2. Birinci və ikinci halda lampanın parlaqlığının fərqli olmasının səbəbini izah edin.
DÜŞÜN • MÜZAKİRƏ ET • PAYLAŞ
Sizcə, cərəyan mənbəyinin elektrik yüklərinə verdiyi enerji
nəyə sərf olunur?
Öyrəndiklərinizi tətbiq edin
1. Nigar elektrik mühərrikindən istifadə edərək sərinkeş hazırladı. Sərinkeşi 20 V-luq cərəyan
mənbəyinə qoşduqda dövrədə cərəyan şiddəti 500 mA oldu. 10 saniyədə elektrik mühərrikinə
verilən elektrik enerjisinin miqdarını hesablayın.
A) 450C
B) 420C
C) 250C
D) 100C
E) 50C
2. Azər, Nigar və Leyla cərəyan mənbəyinin və lampanın uclarındakı gərginliyi ölçmək üçün şəkildəki
sxemə uyğun elektrik dövrələri yığdılar.
a. Hansı şagirdin yığdığı dövrədə voltmetryanlış bağlanıb?
b. Voltmetrin yanlış bağlandığı dövrədə hansı dəyişiklik edilməlidir?
c. Düzgün yığılan dövrələrdəki voltmetrlərin göstəriciləri eyni, yoxsa fərqlidir? Cavabınızı əsaslandırın.