İon - atomun elektron aldığı və ya itirdiyi
zaman çevrildiyi yüklü zərrəcikdir.
Keçiricilər - daxilində sərbəst yükdaşıyıcılar
olan maddələrdir.
Qalvanik element - kimyəvi enerjini elektrik
enerjisinə çevirən cərəyan mənbəyidir.
Maqnetik maddələr - dəmir, kobalt və nikel
kimi maqnit tərəfindən cəzb olunan
maddələrdir.
Maqnit qarşılıqlı təsiri - maqnitlər arasında
sahə vasitəsilə ötürülən, itələmə və ya cazibə
qüvvəsi kimi təzahür edən qarşılıqlı təsirdir.
Maqnit sahəsi - maqnitlərin ətrafında mövcud
olan və maqnit qarşılıqlı təsiri ötürən sahədir.
Maqnit sahəsinin induksiyası - maqnit
sahəsini xarakterizə edən vektorial kəmiyyətdir.
Maqnit sahəsinin qüvvə xətləri - maqnit
sahəsini təsvir edən xətlərdir.
Maqnitin qütbləri - maqnitin maqnit
sahəsinin güclü olduğu hissələridir.
Om qanunu - dövrə elementinin uclarındakı
gərginliyin, bu elementdən keçən cərəyan
şiddətinə nisbətinin sabit olduğunu ifadə edən
qanundur.
Paralel birləşmə - lampaların cərəyan
mənbəyinə müstəqil şəkildə birləşdirilməsidir.
Sabit maqnit - maqnit xassəsini uzun müddət
saxlayan maddələrdən hazırlanmış maqnitdir.
Sərbəst yükdaşıyıcılar - atomu tərk edərək
maddə daxilində sərbəst hərəkət edə bilən
elektronlardır.
Süni maqnit - istehsal olunan müxtəlif formalı
və ölçülü sabit maqnitlərdir.
Sürtünmə ilə elektriklənmə - müxtəlif
maddələrdən hazırlanmış cisimləri bir-birinə
sürtdükdə onların elektriklənməsidir.