II hissə
6.4 Om qanunu
Çeşmədən yaz və qış aylarında
axan suyun miqdarında fərq
yaranır.Qışla müqayisədə
yazda su daha sürətli və gur axır.

- Sizcə, qışda suyun sürətlə və gur axmasına nə mane olur?
- Hər hansı borudan axan suyun miqdarını artırmaq üçün nə etmək olar?

Açar sözlər
müqavimət, Om qanunu
İki fərqli lampanı ayrı-ayrılıqda eyni gərginlik mənbəyinə
qoşduqda lampalardan keçən cərəyan şiddətləri fərqli olur. Bu
fərqin nə üçün yarandığını izah etmək üçün müqavimət
anlayışından istifadə olunur.
Gərginliklə cərəyan şiddəti arasındakı əlaqənin araşdırılması
Ləvazimat: üç ədəd 1,5 V-luq qalvanik element, birləşdirici naqillər, açar, lampa, voltmetr,
ampermetr.
İşin gedişi:
1. Cədvəli dəftərinizdə çəkin.
Dövrədəki qalvanik
elementlərin sayı
Voltmetrin
göstəricisi
Ampermetrin
göstəricisi
Voltmetrin göstəricisinin
ampermetrin göstəricisinə nisbəti
2. Şəkildəki dövrəni qurun.
3. Açarı qapayıb ampermetr və voltmetrin göstəricilərini
cədvəldə qeyd edin.
4. Açarı açın və ikinci elementi birinciyə ardıcıl birləşdirin.
Açarı qapayıb 3-cü addımı təkrarlayın.
5. Açarı açın və üçüncü elementi digərlərinə ardıcıl birləşdirin. Açarı qapayıb 3-cü addımı təkrar edin.
6. Qeyd etdiyiniz ölçmələrdən istifadə edərək lampadan keçən cərəyan şiddətinin gərginlikdən
asılılıq qrafikini qurun.