Sabit maqnit
və maqnit sahəsi
"Maqnetit" adlanan mineralın dəmir
əşyaları cəzb etdiyi qədim dövrlərdə
məlum idi. Səyyahlar maqnetitin bu
xassəsindən kompas hazırlamaq üçün
istifadə edirdilər.
Maqnetit təbiətdə rast gəlinən mineraldır.
Hazırda müxtəlif forma və ölçülərə malik
maqnitlər istehsal edilir. Maqnitlər təbabətdə,
sənayedə və məişətdə geniş tətbiq olunur.
Elektrik enerjisi istehsal edən generatorlarda,
elektrik mühərriklərində və mobil telefonlarda
maqnitlərdən istifadə olunur. Maqnit hadisələrini
öyrənməklə qütb parıltısı kimi təbiət hadisələrini
və uzaq məsafələrə uçan göyərçinlərin istiqaməti
necə təyin etdiklərini də izah etmək mümkündür.
1.
Sizcə, avadanlıqlarda təbii
maqnitdən deyil, süni
maqnitdən istifadə
olunmasının səbəbləri nədir?
2.
Maqnitlərin tətbiqinə dair
başqa hansı nümunələr
göstərə bilərsiniz?
Bölmədə öyrənəcəksiniz

- Maqnit tərəfindən cəzb olunan və cəzb olunmayan maddələr var
- Maqnitin şimal və cənub olmaqla iki qütbü var
- Yer kürəsi nəhəng maqnitdir
- Maqnitlər itələmə və cazibə qüvvəsi ilə bir-birinə təsir edir
- Maqnitlər arasında qarşılıqlı təsir maqnit sahəsi vasitəsilə ötürülür
- Maqnit sahəsi maqnit sahəsinin qüvvə xətləri ilə təsvir olunur