II hissə
6.5 Naqilin müqaviməti nədən asılıdır?
Nicat sadə elektrik
dövrəsi qurdu.
O, lampanın daha
parlaq yanmasını
istədi. Dostları bunun
üçün ona bəzi təkliflər
verdilər.
Daha yaxşı
keçiricidən
istifadə et.
Naqilin
uzunluğunu
artır.
Leyla
Azər

- Sizcə, hansı şagird haqlıdır?
- Nə üçün elektrik xətlərinin
  çəkilməsində, adətən, mis və
  alüminium naqillərdən
  istifadə olunur?

Açar sözlər
rezistor, reostat
Bilirsiniz ki, naqilin müqaviməti onun uclarındakı gərginlikdən və
naqildən keçən cərəyandan asılı deyil. Təcrübədə müəyyən edilib
ki, naqilin müqaviməti onun ölçülərindən və hazırlandığı
maddədən asılıdır.
Naqilin ölçülərinin müqavimətə təsiri
Naqilin müqavimətinin onun ölçülərindən asılılığının müəyyənləşdirilməsi
Ləvazimat: ampermetr, qalvanik element, iki ədəd naqil sıxacı, uzunluğu 20 sm olan bir qalın
və uzunluğu 20 sm və 40 sm olan iki nazik nixrom naqil.
İşin gedişi:
1. Şəkildəki kıimi açıq elektrik
dövrəsi qurun.
2. Nazik naqilləri birləşdirici naqillərin uclarına növbə ilə birləşdirin və ampermetrin göstəricilərini
dəftərinizdə qeyd edin.
3. 20 sm uzunluqlu qalın və nazik naqillərdən istifadə edərək təcrübəni təkrarlayın.
Müzakirə edin:
1. Naqili daha uzun naqillə əvəz etdikdə ampermetrin göstəricisi necə dəyişdi?
2. Naqili daha qalın naqillə əvəz etdikdə ampermetrin göstəricisi necə dəyişdi?
3. Sizcə, nə üçün ampermetrin göstəriciləri fərqli oldu?