II hissə
DÜŞÜN • MÜZAKİRƏ ET • PAYLAŞ
Cazibə qüvvəsi ilə elektrik qüvvəsi arasında hansı oxşar və fərqli cəhətlər var?
Öyrəndiklərinizi tətbiq edin
1. Hansı qüvvə elektronları nüvə ətrafında saxlayır?
2. Neytral atomun nüvəsində 6 proton var. Həmin atomun elektronlarının sayını tapın.
3. Hansı zərrəciklər arasındakı elektrik qarşılıqlı təsiri cəzbetmədir? Aşağıdakı halların hər birini izah edin.
a) elektron-elektron
b) elektron-proton
c) elektron-neytron
4. Elektrik yükü +4e olan ionun nüvəsində 16 proton var. Həmin iondakı elektronların sayını tapın.
5. "Cismin elektrik yükü +9e-dir" cümləsi nə ifadə edir?
Öyrəndiklərinizi yoxlayın
1. Atom hansı zərrəciklərdən təşkil olunub? Onların elektrik yükü nəyə bərabərdir?
2. Atom yüklü və yüksüz zərrəciklərdən təşkil olunduğu halda, onun elektroneytral olmasının
səbəbi nədir?
3. İon nəyə deyilir?
4. Xlor (Cl) ionunun nüvəsində 17 proton var. Həmin ionun mənfi olması üçün aşağıdakı
şərtlərdən hansı ödənməlidir? Cavabınızı əsaslandırın.
a) Elektronların sayı 17-dən böyük olmalıdır.
b) Elektronların sayı 17-dən kiçik olmalıdır.
5. Müsbət Li ionunun elektrik yükü +1e-yə bərabərdir. Onun elektronlarının sayı 2 olarsa,
protonlarının sayını tapın.
6. Şəkildəki a və b zərrəcikləri hansı zərrəciklər ola bilər? Oxlar elektrik qüvvəsinin istiqamətini
göstərir.