Elm, texnologiya, həyat
Sükunətdəki elektrik yükləri statik yüklər, fizikanın statik yükləri
öyrənən bölməsi isə elektrostatika adlanır.
Elektrostatika bir çox sahədə tətbiq olunur. Elektrostatikanın
tətbiqinə cisimlərin boyanmasını, bostan bitkiləri və meyvə
ağaclarının dərmanlanmasını nümunə göstərmək olar.
Müxtəlif əşyaları boyamaq üçün elektrostatik püskürtmə
üsulundan istifadə olunur. Bu texnologiyanın üstünlüyü ondadır ki,
püskürdülən boya səth üzərinə bərabər qalınlıqda paylanır.Yəni
bəzi yerlər qalın, bəzi yerlər nazik boyanmır. Püskürdülən boya və
cisim müxtəlif işarəli statik elektrik yükləri ilə yüklənir və bir-birini
cəzb edir. Digər tərəfdən boya hissəciklərinin elektrik yükləri eyni
işarəli olduğundan püskürtmə başlığından xaric olunduqda
elektrik qüvvəsinin təsiri ilə bir-birindən itələnir və beləliklə, səth
üzrə bərabər paylanır.
Avtomobilin elektrostatik püskürtmə ilə boyanması
Elektrostatik püskürtmə texnologiyası kənd təsərrüfatında da geniş
tətbiq olunur. Bostan bitkiləri və meyvə ağaclarını xəstəliklərdən
qorumaq üçün dərman vasitələrindən istifadə olunur. Dərman
vasitəsinin itkisiz, bərabər paylanması və bitkinin səthinə çökməsi
üçün elektrostatik yüklənmədən istifadə olunur. Dərman vasitəsi
də boya kimi eyni işarəli statik elektrik yükləri ilə yüklənir. Elektrik
itələmə qüvvəsinin təsiri ilə bərabər səpilən dərman məhlulunun
hissəcikləri bitkinin üzərinə çökür. Elektrik yükü ilə yüklənmiş
dərman hissəcikləri bitkinin səthinə yaxınlaşdıqda bitkinin səthi ani
olaraq induksiya ilə yüklənməyə məruz qalır və dərman hissəciyini
cəzb edir. Nəticədə dərman itkiyə getməyərək bitkinin səthinə
çökür.
Velosiped çərçivəsinin boyanması
Yüklü dərman hissəcikləri
bitkinin üstünə püskürdülür.