Elektrik dövrəsi və dövrə elementləri
6.6 Lampaların ardıcıl və paralel birləşdirilməsi
Azər müqavimətləri bərabər olan iki
lampanı cərəyan mənbəyinə iki fərqli
üsulla birləşdirdi. O, cərəyan mənbəyinin
eyni olmasına baxmayaraq, lampaların
parlaqlığının fərqli olduğunu müşahidə
etdi.

- Lampalar neca birləşdirilib?
- Lampaların parlaqlığının fərqli olmasının səbəbi nə ola bilər?

Lampaların ardıcıl birləşdirilməsi
Təbiət dərslərində lampaların ardıcıl və ya paralel birləşdirilməsini
öyrənmisiniz. Lampaların bir-birinin ardınca dövrəyə şəkil 1-dəki
kimi birləşdirilməsi ardıcıl birləşmədir.
Ardıcıl birləşmənin bəzi üstünlükləri var. Məsələn, lampaların sayı
çox olduqda onları dövrəyə birləşdirmək üçün paralel birləşmə ilə
müqayisədə həm daha az naqildən istifadə olunur, həm də
dövrənin yığılması daha asan olur. Ardıcıl birləşmənin
Açar sözlər
ardıcıl birləşmə, paralel
birləşmə, ümumi müqavimət
çatışmazlıqları da var. Məsələn, lampalardan biri sıradan çıxarsa və ya açılıb çıxarılarsa,
dövrədən cərəyan keçməyəcəyi üçün digər lampalar da sönər.
Bu halı su təchizatı sistemində ventillərin ardıcıl birləşdirilməsinə bənzətmək olar (şəkil 2).
Ventilin birini bağlasaq, borulardan su axmaz.
Şəkil 1.
Şəkil 2.
A və ya B ventillərindən birini bağladıqda
digərindən su keçmir.