Elektrik dövrəsi və dövrə elementləri
Bu proses reostat modelində və reostatın
elektrik dövrəsinə qoşulma sxemində daha
aydın görünür (şəkil 10). Məsələn, sürgünü
sağa sürüşdürdükdə naqilin uzunluğu
artdığından (rənglənmiş hissə) onun
müqaviməti də artır. Bu zaman reostatın digər
hissəsi (rənglənməmiş hissə) dövrədə iştirak
etmədiyindən o hissənin müqaviməti nəzərə
alınmır.
Sual
Rezistor və reostatdan
cərəyan şiddətini dəyişmək
üçün istifadə olunur. Onlar
arasında hansı fərq var?
İzah. Rezistorun müqaviməti sabitdir. Onu dövrəyə qoşduqda
cərəyan şiddətinin müəyyən qiymətdən yüksək olmasına imkan
vermir. Reostatın müqaviməti müəyyən aralıqda dəyişir. Dövrəyə
qoşulmuş halda olarsa, onun müqavimətini artıraraq və ya
azaldaraq cərəyan şiddətini dəyişdirə bilərik.
DÜŞÜN • MÜZAKİRƏ ET • PAYLAŞ
Rezistorlarda naqilin spiral formasında
sarınmağının səbəbi nədir?
Öyrəndiklərinizi tətbiq edin
1. Nigar şəkildəki kimi elektrik dövrəsi yığdı. Dövrənin A və B uclarına hansı naqili birləşdirdikdə
lampa daha parlaq yanar?
2. Azər şəkildəki kimi elektrik dövrəsi qurdu.
a.
Sürgünü sola sürüşdürdükdə ampermetrin və
voltmetrin göstəricisi necə dəyişər? Om
qanunundan istifadə edərək cavabınızı
əsaslandırın.
b.
Sürgünü sağa sürüşdürdükdə lampanın
parlaqlığının dəyişməsi qrafikin hansı hissəsinə
uyğun gələr? Cavabınızı əsaslandırın.