Elektrik yükü və elektrik sahəsi
Plastmas qələmi sürtünmə ilə yüklədikdən sonra kağız qırıntılarının yaxınlığına gətirdiyimizi təsəvvür
edək. Yüklü qələmin elektrik sahəsi qırıntılara təsir edərək onları induksiya ilə elektrikləndirər. Nəticədə
kağız qırıntıları ilə qələm arasında elektrik qarşılıqlı təsir yaranar və kağız qırıntıları qələmə yapışar
(şəkil 5).
Sual
Şəkildə müsbət yüklü cisim və
neytral elektroskop təsvir
olunmuşdur. Cisim elektroskopun
başlığına yaxınlaşdırılsa, nə baş
verər?
İzah. Müsbət yüklü cisim neytral elektroskopun başlığına
yaxınlaşdırılsa, elektroskopun başlığında induksiya ilə
elektriklənmə hadisəsi baş verəcək.
Nəticədə elektroskopun
vərəqlərindən müəyyən
sayda elektron onun
başlığına toplanacaq. Bu
halda elektroskopun başlığı
mənfi, vərəqləri isə müsbət
elektrik yüklü olaçaq.
Beləliklə, elektroskopun
müsbət yüklü vərəqləri bir-birinə
elektrik itələmə
qüvvəsi ilə təsir edərək
aralanacaq.
DÜŞÜN • MÜZAKİRƏ ET • PAYLAŞ
İnduksiya ilə elektriklənmiş cismin mənfi yüklənmiş tərəfinə
keçirici cisim toxundursaq, nə baş verər?