Elektrik yükü və elektrik sahəsi
Mənfi yüklü cismin yaratdığı elektrik sahəsinin intensivliyinin istiqaməti
İşin gedişi:
1. Təsvir olunmuş mənfi yüklü cismin şəklini dəftərinizdə çəkin.
2. Cismin ətrafında şəkildəki kimi bir neçə müsbət yük çəkin və bu yüklərə
təsir edən elektrik qüvvəsinin istiqamətini oxlarla göstərin.
3. Cismin ətrafında mənfi yüklər çəkin və bu yüklərə təsir edən elektrik
qüvvəsinin istiqamətini oxlarla göstərin.
Müzakirə edin:
1. Cismin ətrafındakı müsbət yüklərə təsir edən elektrik qüvvəsinin istiqaməti cismin
elektrik sahəsinin intensivliyinin istiqaməti ilə eynidirmi?
2. Cismin ətrafındakı mənfi yüklərə təsir edən elektrik qüvvəsinin istiqaməti cismin elektrik
sahəsinin intensivliyinin istiqaməti ilə eynidirmi?
Müsbət (şəkil 6) və mənfi (şəkil 7) yüklü cismin ətrafında çox sayda müsbət yük təsvir etməklə onlara
təsir edən elektrik qüvvələrinə əsasən elektrik sahəsinin qüvvə xətlərini çəkmək olar. Bu həm də
elektrik sahəsinin intensivliyinin istiqamətidir.
a)
Müsbət yüklərə təsir edən
elektrik qüvvəsinin istiqaməti
b)
Müsbət yükün elektrik
sahəsinin qüvvə xətləri
a)
Müsbət yüklərə təsir edən
elektrik qüvvəsinin istiqaməti
b)
Mənfi yükün elektrik
sahəsinin qüvvə xətləri
Sual
Şəkildə q0 yükü və bu yükün yaratdığı
elektrik sahəsində q sınaq yükü təsvir
olunmuşdur.Yüklər arasındakı məsafə
sabit qalmaqla sınaq yükünün miqdar
3 dəfə artarsa, ona təsir edən elektrik
qüvvəsi neçə dəfə artar?
İzah. Elektrik sahəsinin intensivliyi
düsturundan istifadə edərək elektrik
qüvvəsinin neçə dəfə artdığını tapa
bilərik: F = qE. Elektrik sahəsinin
intensivliyi dəyişmir, sınaq yükü isə
3 dəfə artır. Deməli, elektrik qüvvəsi
də üç dəfə artacaq.