Elektrik dövrəsi
və dövrə elementləri
Elektrik enerjisinin olmadığı dövrlərdə
insanlar xeyli çətinliklər çəkirdilər. İstehsal
olunduğu ilk dövrlərdə elektrik
enerjisindən küçələrin və evlərin
lampalarla işıqlandırılmasında istifadə
olunurdu. Müasir dövrdə isə çox sayda
cihaz və avadanlıq elektrik enerjisi ilə
işləyir.
Elektriklə işləyən avadanlıqların bəziləri az, bəziləri
çox enerji sərf edir. Nisbətən az enerji ilə işləyən
avadanlıqlar üçün enerji mənbəyi olaraq batareya və
akkumulyatorlardan istifadə olunur. Daha çox enerji
sərf edən elektrik avadanlıqları üçün tələb olunan
enerji elektrik stansiyalarında istehsal olunur və
naqillər vasitəsilə istifadəçilərə çatdırılır.
1.
Evinizdə elektrik enerjisi ilə
işləyən hansı avadanlıqlar
var?
2.
Elektrik avadanlıqlarını nə
vasitəsilə işə salırsınız?
3.
Yaşadığınız ərazidə bir gün
elektrik enerjisi olmasa, hansı
çətinliklərlə üzləşərsiniz?
Bölmədə öyrənəcəksiniz

- Elektrik dövrəsi dövrə elementlərindən təşkil olunur
- Dövrə elementlərinin müxtəlif funksiyaları var
- Elektrik cərəyanı yüklü zərrəciklərin nizamlı hərəkəti nəticəsində yaranır
- Cərəyan şiddətini hesablamaq və ölçmək mümkündür
- Gərginliyi bilməklə dövrə elementinə verilən enerjini hesablamaq olar
- Gərginliyi hesablamaq və ölçmək mümkündür
- Naqilin müqaviməti onun ölçülərindən və hazırlandığı maddədən asılıdır
- Lampaları ardıcıl və paralel birləşdirmək mümkündür