II hissə
Şəkil 5.
Elektrik stansiyalarından
elektrik enerjisinin
naqillər vasitəsilə evlərə
ötürülməsi və işlədicinin
cərəyan mənbəyinin
sıxaclarına qoşulması.
Dövrə elementlərini bir-biri və cərəyan mənbəyi ilə birləşdirmək
üçün naqillərdən istifadə olunur. Evlərdəki elektrik dövrələri də sadə
elektrik dövrəsinə oxşardır. Sadə elektrik dövrəsində elektrik enerjisi
batareyalar vasitəsilə təmin olunsa da, televizor və ütü kimi
işlədicilər üçün belə cərəyan mənbələrinin enerjisi kifayət etmir.
Onların işləməsi üçün lazım olan elektrik enerjisi elektrik
stansiyalarından naqillər vasitəsilə evlərə çatdırılır (şəkil 5).
Evlərin tikilməsi üçün hazırlanan layihədə avadanlıqların şəbəkəyə
qoşulması da nəzərə alınmalıdır. Ona görə də tikinti layihəsinə
elektrik dövrəsinin sxemi də əlavə olunur. Dövrə sxemlərində
istifadə olunan elektrik dövrə elementlərinin bəzilərinin şərti işarələri
aşağıdakı cədvəldə göstərilmişdir.
Elektrik
dövrəsinin
bəzi
elementlərinin
şərti işarəsi
Dövrə elementinin adı
Qalvanik element
Elementlər batareyası və ya akkumulyator
Naqillərin birləşməsi
Elektrik lampası
Elektrik açarı
Elektrik zəngi
Şərti işarəsi
Dövrə elementinin adı
Cərəyan mənbəyinin sıxacları
Elektrik mühərriki
Ampermetr
Voltmetr
Rezistor
Reostat
Şərti işarəsi
DÜŞÜN • MÜZAKİRƏ ET • PAYLAŞ
Sizcə, tikinti layihələrində elektrik dövrəsinin sxemi əvvəlcədən çəkilməsə, hansı problemlər yarana
bilər?