II hissə
Şəkil 4.
Ampermetr
Şəkil 5.
Ampermetr qoşulmuş
dövrə və onun sxemi
Cərəyan şiddətinin ölçülməsi
Cərəyan şiddətini ölçmək üçün ampermetrdən istifadə olunur (şəkil 4).
Ampermetr dövrə elementinə ardıcıl birləşdirilir. Bu zaman ampermetrin
müsbət sıxacı cərəyan mənbəyinin müsbət qütbü tərəfə, mənfi sıxacı isə
mənfi qütbü tərəfə birləşdirilməlidir. Şəkil 5-də ampermetrin lampaya ardıcıl
birləşdirilməsi təsvir olunub. Bu halda ampermetr lampadan keçən
cərəyanın şiddətini göstərir.
Dövrənin müxtəlif hissələrində cərəyan şiddətinin ölçülməsi
Ləvazimat: qalvanik element, açar, birləşdirici naqillər,
patrona bağlanmış lampa, iki ədəd ampermetr.
İşin gedişi:
1. Cədvəli və sxemi dəftərinizdə çəkin.
Ampermetrin göstəricisi
Yalnız bir ampermetr olduqda
Hər iki ampermetr olduqda
I ampermetr
II ampermetr
2. Sxemə əsasən elektrik dövrəsini qurun.
3. Açarı qapayıb ampermetrin göstəricisini qeyd edin.
4. Açarı açın və ikinci ampermetri lampanın digərtərəfindən dövrəyə birləşdirin.
5. Açarı yenidən qapayıb ampermetrlərin göstəricilərini qeyd edin.
Müzakirə edin:
1. Dəftərinizdəki sxem üzərində cərəyanın və yükdaşıyıcıların hərəkət istiqamətini göstərin.
2. Dövrəyə iki ampermetr qoşulduqda onların göstəriciləri arasında fərq yarandımı? Sizcə, nə üçün?
3. Dövrəyə iki ampermetr qoşulduğu halda onların göstəriciləri ilə tək ampermetr
qoşulduqda onun göstəricisi arasında fərq varmı? Sizcə, bunun səbəbi nədir?