II hissə
DÜŞÜN • MÜZAKİRƏ ET • PAYLAŞ
Yaxşı keçirici olmasına baxmayaraq, qızıldan elektrik
avadanlıqlarında istifadə edilmir. Ancaq kompüterlərin sistem
lövhəsinin (ingiliscə: "motherboard") dövrələrində qızıldan da istifadə edilir. Sizcə, nə üçün?
Öyrəndiklərinizi tətbiq edin
1. Şəkildə iki fərqli maddə göstərilib. Şəkillərə əsasən
müəyyən edin:
1) keçirici maddəni
2) dielektrik maddəni
3) sərbəst elektronları
4) müsbət ionları
5) neytral atomları
2. Şüşə çubuğu yun parça ilə sürtdükdə şüşənin sürtülən hissəsi müsbət elektrik yükü ilə yüklənir,
sürtülməyən hissəsi isə neytral qalır. Bunun səbəbini izah edin.
Öyrəndiklərinizi yoxlayın
1. Keçiricilər ilə dielektriklər arasındakı bir oxşar və bir fərqli cəhəti göstərin.
2. Şəkildə alüminium atomu təsvir olunmuşdur. Alüminium naqildə hər atomun
neçə elektronu sərbəst elektrona çevrilə bilər? Cavabınızı əsaslandırın.
3. Şəkildə təsvir olunmuş elektroskoplardan biri yüklü, digəri isə yüksüzdür. Bu
elektroskopları metal naqillə birləşdirsək, hər bir elektroskopun vərəqlərinin
vəziyyəti necə dəyişər?
4. Əl ilə toxunduqda yüklü elektroskopun neytrallaşmasına əsasən hansı nəticəyə gəlmək olar?