Elektrik yükü və elektrik sahəsi
Müzakirə edin:
1.
Elektroskopun vərəqlərinin eyni işarəli elektrik yükü ilə yükləndiyini necə müəyyən
etmək olar?
2.
Bu fəaliyyətdə hansı halda elektroskopun vərəqlərinin yükü mənfi, hansı halda
müsbətdir? Cisimlərin elektriklənmə ardıcıllığı cədvəlindən istifadə edərək cavabınızı
əsaslandırın.
3.
Elektroskopun metal çubuğunun elektrik yükü ilə vərəqlərin elektrik yükünün işarəsinin
eyni və ya fərqli olduğunu demək olarmı? Cavabınızı əsaslandırın.
4.
Sizcə, nə üçün əlinizlə elektroskopun başlığına toxunduqda vərəqlər bir-birinə
yaxınlaşdı?
Sual
Müsbət yüklənmiş cisimlər müsbət yüklənmiş
elektroskoplara toxundurulduqda:
a) birinci elektroskopun vərəqləri daha da aralanır,
b) ikinci elektroskopun vərəqləri bir-birinə yaxınlaşır.
Müşahidə olunan hər iki hadisəni izah edin.
İzah. Təsvirə əsasən hər bir cismin elektrik yükünü hesablamaq olar:
q = -4e + 8e = +4e.
a) Elektroskopun elektrik yükü (məs., +2e) toxundurulan cismin elektrik yükündən (+4e) az olarsa,
toxunma zamanı elektroskopun yükü artacaq. Çünki elektronların bir hissəsi elektroskopdan cismə
keçəcək. Beləliklə, vərəqlər daha da aralanacaq (a elektroskopu).
b) Elektroskopun elektrik yükü (məs., +6e) toxundurulan cismin elektrik yükündən (+4e) çox olarsa,
toxunma zamanı elektroskopun yükü azalacaq. Çünki elektronların bir qismi cisimdən elektroskopa
keçəcək. Beləliklə, vərəqlər bir-birinə yaxınlaşacaq (b elektroskopu).
DÜŞÜN • MÜZAKİRƏ ET • PAYLAŞ
Elektroskop nə üçün şüşə qab içərisinə yerləşdirilir?