Elektrik dövrəsi və dövrə elementləri
Öyrəndiklərinizi tətbiq edin
1. Nigar elektrik mühərrikindən istifadə edərək istədiyi vaxt yandırıb-söndürə biləcəyi sərinkeş
düzəltmək istədi.
a) Bunun üçün Nigara hansı ləvazimat və dövrə elementləri lazımdır?
b) Sərinkeş dövrəsinin sxemini çəkin.
2. Fizika dərsində şagirdlər bir neçə limonun hər birinə
bir-birindən müəyyən məsafədə mis və sink metal
parçalar batırdılar. Bu parçaları və LED lampanı naqillə
birləşdirdikdə lampanın yandığını müşahidə etdilər.
a.
Sizcə, lampanın yanması hansı növ
enerjinin elektrik enerjisinə
çevrilməsi nəticəsində baş verdi?
b.
Limonları qalvanik elementlərə
oxşatsaq, onlar necə birləşdirilib?
Cavabınızı əsaslandırın.
Öyrəndiklərinizi yoxlayın
1. Şəkildəki dövrələrdə açarları qapadıqda lampalardan biri yanır, digəri yanmır.
a. Açarları qapadıqda lampalardan hansı yanar? Cavabınızı əsaslandırın.
b. Lampanın yandığı dövrənin sxemini çəkin.
2. Sxemdə şərti işarələri verilmiş dövrə elementləri ilə ifadələr arasındakı uyğunluğu müəyyən edin.
a. Elektrik lampasının şərti işarəsidir.
b. Elektrik zənginin şərti işarəsidir.
c. Qalvanik elementin şərti işarəsidir.
d. Elektrik dövrəsini enerji ilə təmin edən qurğunun şərti işarəsidir.
e. Elektrik işlədicilərini dövrəyə qoşan və ayıran qurğunun şərti işarəsidir.