II hissə
3. Suyun çəndən boşaldılması təsvir olunub. Eyni uzunluqlu, müxtəlif
diametrli borulardan axan su miqdarları fərqlidir. Bu hadisə ilə müxtəlif
müqaviməti olan naqillərdən cərəyanın keçməsi arasında hansı oxşarlıq var?
Öyrəndiklərinizi yoxlayın
1. Naqilin müqaviməti nədən asılıdır?
2. Dövrədəki cərəyan şiddətini hansı iki üsulla tənzimləmək olar?
3. Hansı cihazın iş prinsipi naqilin müqavimətinin onun uzunluğundan asılı olmasına əsaslanır?
4. Sərbəst elektronlar ionlarla çox, yoxsa az toqquşduqda müqavimət böyük olur?
5.Nicat qurduğu dövrənin bir hissəsinə birləşdirdiyi mis naqili daha uzun naqillərlə əvəz etdikdə
lampanın parlaqlığının azaldığını müşahidə etdi.
mis naqil
mis naqil
mis naqil
a. Lampanın parlaqlığının azalmasının səbəbi nədir?
b. Naqilin uzunluğunu sabit saxlayıb en kəsiyinin sahəsi daha böyük
olan naqillərlə əvəz etsək, lampanın parlaqlığı necə dəyişər?
6. Leyla maddələrin elektrik keçiriciliyini yoxlamaq üçün K və L
uclarına növbə ilə eyniölçülü mis, gümüş və plastik çubuqlar bağladı.
a. Hansı halda lampa yanmaz? Buna səbəb nədir?
b. Hansı halda lampa daha parlaq yanar? Nə üçün?
7. Reostatın şərti işarəsi hansıdır?